करनजीत कौर वोहरा (जन्म १३ मई, १९८१), जकरा ओकर रङ्गमञ्च नाम सन्नी लियोन (/liˈoʊni/) सँ जानल जाएत अछि, एक चलचित्र अभिनेत्री आ कामुक मोडल छी। एखन वर्तमान समयमे ओ भारतीय चलचित्र उद्योगमे सक्रिय अछि। ओ एक पूर्व अश्लील चलचित्र अभिनेत्री छी। [४][५] सन्नी लग अमेरिका आ क्यानाडा दुनू देशक नागरिकता अछि। [६][७] ओ रङ्गमञ्चमे कमबेसी मुदा करन मल्होत्रा नामक प्रयोग सेहो केनए अछि। सन्नीकेँ सन् २००३ मे पेन्थहाउस पेट अफ द इअरके रूपमे मनोनित भेल छल आ भिभिड इन्टरटेनमेन्ट सँ काज करवाक लेल अनुबन्धित सेहो भेल। अमेरिकी वयस्क पत्रिका म्याक्सिमद्वारा सन्नीकेँ सन् २०१० मे १२ शीर्ष अश्लील कलाकारसभमे मनोनित केनए छल।
 सन्नी स्वतन्त्र मुख्यधारा कार्यक्रम, चलचित्रसभ आ टेलिभिजन श्रृङ्खलामे भूमिका निर्वाह केनए अछि। ओकर पहिल मुख्यधारामे उपस्थिति सन् २००५ मे भेल छल जखन ओ एमटिभी इन्डियाक कार्यक्रम एमटिभी भिडियो म्युजिक अवार्ड्सक लेल रेड कार्पेट रिपोर्टरक रूपमे काज केनए छल। सन् २०११ मे ओ भारतीय रियालिटी टेलिभिजन श्रृङ्खला बिग बोसमे प्रतिभागीक रुपमे भाग लेनए छल। ओ भारतीय रियालिटी कार्यक्रम एमटिभी स्प्लिट्सभिल्लाक प्रस्तोताक रुपमे काज केनए अछि।
 सन् २०१२ मे ओ भारतीय चलचित्र अभिनेत्री तथा निर्देशक पूजा भट्टक कामुक थ्रिलर चलचित्र जिस्म २ (२०१२) सँ बलिउड चलचित्र क्षेत्रमे पदार्पण केलक आ अप्पन पूरा ध्यान मुख्य धारा चलचित्रमे अभिनय करवाक उपर केन्द्रित करि देलक जकर बाद ओ हिन्दी चलचित्र ज्याकपट (२०१३), रागिनी एमएमएस २ (२०१४), एक पहेली लीला (२०१५) आ तेरा इन्तजार (२०१७) मे अभिनय केनए छल।
 अप्पन अभिनय करियर छोड़ि ओ अमेरिकी क्यान्सर सोसाइटीक लेल पैसा जुटेबाक लेल 'रक एण्ड रोल लस एञ्जल्स हाफ-म्याराराथन' सहितक सामाजिक कार्यक्रमसभमे अप्पन सक्रिय योगदान दऽ रहल अछि। एहि वाहेक ओ 'पिपल फर द एथिकल ट्रिटमेन्ट अफ एनिमल्स' (पेटा)कऽ लेल एकटा बचाएल गेल कुत्ताक सङ्ग, पालतू जानवर पालऽवला मालिकसभकेँ अप्पन बिलाए आ कुत्तासभकेँ बधिया आ न्यून करवाक लेल प्रोत्साहन करऽकऽ उद्देश्य सँ विज्ञापन अभियानमे सेहो काज केनए अछि।
 सन् २०११ मे सन्नी सङ्गीतकार ड्यानियल वेबर सँ विवाह केनए छल। [८] एखन वर्तमान समयमे सन्नी आ वेबर मुम्बई, महाराष्ट्रमे रहैत अछि। 